《送周叔恭远游》
宋代·张埴

过眼不知骑马几，低头何啻问鸡三。旧游巷陌春风扫，新插田鸡夏雨甘。

白首学从无季子，青山招隐有淮南。人生共落三千界，未去嗔痴且去贪。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。